钦定古今图书集成/明伦汇编/官常典/第409卷 > 傅安
## 钦定古今图书集成/明伦汇编/官常典/第409卷 > 傅安

按《明外史》本传：“安字志道，太康人。洪武中，起家都督
府吏，改通事，授序班，以才擢兵科给事中。二十八年，
太祖将通西域，命安与给事郭骥、御史姚臣、中官刘
惟等赍玺书金币，率将士千五百人以行。安等于是
出嘉峪关，西行八百里抵流沙，又西北行二千馀里
至哈梅里。西涉瀚海，行千三百里至火州。又西行至”
亦剌八里，又西行三千里至撒马儿罕。所至宣天子
威德，颁赐金帛。其酋长多稽首愿通贡，惟撒马儿罕
酋长骄倨不顺命，谓“中国去我远，天子无如我何。”也
安等反复开谕，陈词慷慨，其酋终不听，遂羁使者不
令还。既而欲夸其国广大，道使者由小安西至讨落
思安，又西至乙思不罕，又南至失剌思，还至黑鲁诸
城。周行万数千馀里，阅六年，始返其国。安等始终不
屈节，竟留不遣。至永乐五年，其酋长死，乃遣使臣虎
歹达等送使者还。于是安等羁绝域十三年矣。出使
时，年方壮。比归，须发尽白。同行者多物故，将士得还
者十七人而已。安等至阙下，天子大喜，厚赉之，赐安
第东华门外，改官礼科给事中。安等为言“其国王帖
木儿驸马已死，今其嗣者驸马孙哈里也。”天子于是
遣指挥二人往祭其故王，而赐今王银币。自是，西域
使者接迹中国矣。明年，其王遣使贡马。诏安等与其
使偕行，赐以珍币，并颁赐哈烈诸国。又明年，撒马儿
罕、哈烈及火州诸国，各遣使随安等入朝，贡西马五
百五十匹。天子大喜，复遣安等送使臣还国，颁赐诸
王。九年，别失八里王马哈麻遣使贡方物。时安等已
还朝，复诏送归其使，玺书谕马哈麻毋与瓦剌构兵，
所以颁赐甚厚。十一年，马哈麻反。火州、柳城、土鲁番
诸国君长咸遣使随安等诣阙下，贡《海青》名马，厚赉
之，遣他使者送还其国。明年，使者归，言“马哈麻有母
及弟之丧。天子欲怀远人，复遣安赍书慰问，赐之文
绮。十三年，其国遣使告马哈麻之丧，且贡方物。天子
怜之，遣安往祭，封其从子为王。其使者言，国人与哈
烈有隙，将交兵。时天子方欲辑宁殊域，为赐玺书，谕
以保境睦邻之义。已，闻其臣忽歹达辅相四世，国人
信服，并赐玺书褒谕，赉以彩币。安前后使绝域者六，
奉将威命，殊方，君长稽首称臣效职贡者相属。天子
深嘉之，频有赐赉。至是使还，自陈衰老，乞骸骨归里。
天子优诏不许，命食禄京师，不视事。已而念安有母
在，俾奉养，不复遣。宣宗立，安请敕命吏部以来经考